สวัสดีค่ะ ในเดือนตุลาหนูเป็น ปจด.วันที่23 และหลัง ปจด.หยุดได้มีอาการเจ็บท้องบริเวณใต้สะดือจากน้อยไปมากเเละก็มากขึ้นเรื่อยๆ หลังจากหนูตื่นจากนอนหลับก็ยังคงมีอาการเจ็บอยู่เเต่ไม่เจ็บมากได้มีเลือดออกกระปริปกระปรอยออกมาเป็นก้อนเลือดหนูอยากทราบว่าหนูเป็นอะไรคะ เเล้วจะเเก้ด้วยวิธีไหนคะ
สวัสดีค่ะ หากประจำเดือนได้มาในวันที่ 23 ต.ค. แล้วได้หยุดไปแล้ว และต่าได้มีเลือดออกกะปริดกะปรอยมาอีก และมีอาการเจ็บท้อง อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม ท้องนอกมดลูก เป็นต้น โดยเลือดที่ออกในวันที่ 23 ต.ค. อาจไม่ใช่ประจำเดือนก็ได้2. มีมดลูกอักเสบ ซึ่งจะทำให้มีอาการปวดท้องน้อย มีเลือดออกผิดปกติ และมีตกขาวที่ผิดปกติร่วมด้วย3. มีโรคของมดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4.ผลข้างเคียงจากการใช้ยาฮอร์โมนต่างๆ เช่น ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น5. การทำงานผลิตฮอร์โมนของรังไข่ผิดปกติ6. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนทำงานผิดปกติ เป็นต้น แต่จะไม่ได้ทำให้มีอาการปวดท้องน้อยหากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ หรือไม่ได้มีเพศสัมพันธ์ แต่ยังคงมีเลือดออกกะปริดกะปรอยมาอีกเรื่อยๆ หรืีปวดท้องน้อยต่อเนื่องหรืากขึ้นเรื่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ